Spaces, Borders, Bodies. A Postcolonial Inquiry into Danish Politics on Forced Migration
Independent Research Fund Denmark
Københavns Universitet
I dagens Danmark og Europa diskuteres tvungne migrations-kriser oftest som værende uden fortilfælde, og politiske løsninger om eksternaliseringen af flygtningekontrol og -beskyttelse til tidligere koloniale territorier i Nordafrika præsenteres som noget nyt. Med udgangspunkt i at staters politik både kan reagere på, og selv skabe, tvungen migration, undersøger dette projekt ligheder og forskelle mellem EU's eksport af grænsekontrol siden 2000, som Danmark også deltager i, og dansk kolonipolitik angående tvungen migration på Guldkysten (1754-1850) og de Vestindiske Øer (1754-1917). På tværfaglig vis spørger projektet ind til forskelle og ligheder mellem disse danske politikker gennem en genealogisk undersøgelse af diskurser om tvungen migration. Til dette formål foretages der data-indsamling fra arkiver om dansk kolonialisme, samt fra databaser med EU politik dokumenter om eksternaliseringen af grænsekontrol. Analyserne fokuserer på styringslogikkerne bag den koloniale og nutidige re-territorialisering af ikke-europæiske rum, samt de implikationer den har for de kroppe der bevæger sig gennem rummene - før som nu. Endelig foretager projektet også en normativ analyse af diskursernes argumentation for og imod disse praksisser. Dette knyttes til diskussioner af universel liberalisme’s scope, eksklusion af ikke-medlemmer og legitimiteten af tvang udført af liberale demokratier, og leder mod en immanent kritisk stillingstagen til liberal teori og dens historie.
Postdoc / DFF-Individuel Postdoc / fellowship